Siðareglur Rannsóknamiðstöðvar Íslands ( Rannís ) byggja á siðareglum fyrir starfsfólk Stjórnarráðs Íslands . Reglurnar eru til að efla fagleg vinnubrögð og auka traust á stjórnsýslu Rannís . Sérstaða Rannís felst meðal annars í að úthluta opinberu fé og taka þátt í alþjóðlegu samstarfi á starfssviði stofnunarinnar fyrir Íslands hönd . Við undirbúning hefur verið haft samráð við starfsmenn stofnunarinnar , auk þess sem tekið er tillit til almennra siðareglna starfsmanna ríkisins . Siðareglur Rannís eiga að endurspegla tiltekin grunngildi í opinberum störfum eins og heilindi , óhlutdrægni og skilvirkni og grunngildi Rannís um áhrif , fagmennsku og samstarf . Siðareglurnar taka gildi 10. desember 2019 .